Source: http://www.finlex.fi/fi/laki/ajantasa/1994/19941471
Timestamp: 2018-01-19 03:48:36+00:00
Document Index: 12781786

Matched Legal Cases: ['§2', '§3', '§4', '§5', '§6', '§7', '§8', '§ 8', '§9', '§ 10', '§11', '§ 11', '§12', '§13', '§14']

Laki alkoholi- ja alkoholijuomaverosta 1471/1994 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1994 › 29.12.1994/1471
Tätä lakia ei sovelleta alkoholilain (1102/2017) 6 §:ssä tarkoitettuun kotivalmistukseen. (28.12.2017/1104)
L:lla 1104/2017 muutettu 2 momentti tulee voimaan 1.3.2018. Aiempi sanamuoto kuuluu:
1) alkoholijuomalla nautittavaksi tarkoitettua juomaa, joka sisältää yli 1,2 tilavuusprosenttia etyylialkoholia; olut katsotaan alkoholijuomaksi, milloin se sisältää yli 0,5 tilavuusprosenttia etyylialkoholia; (11.4.1997/308)
3) viinillä käymisteitse valmistettua tullitariffin nimikkeeseen 2204 tai 2205 kuuluvaa alkoholijuomaa, jonka alkoholipitoisuus on yli 1,2 tilavuusprosenttia mutta enintään 15 tilavuusprosenttia ja joka ei sisällä lisättyä etyylialkoholia; viininä pidetään myös sellaista käymisteitse valmistettua mainittuihin nimikkeisiin kuuluvaa alkoholijuomaa, jonka alkoholipitoisuus on yli 15 tilavuusprosenttia mutta enintään 18 tilavuusprosenttia, jos se on valmistettu ilman väkevöintiä eikä sisällä lisättyä etyylialkoholia; (30.12.2003/1298)
3 a) muulla käymisteitse valmistetulla alkoholijuomalla kaikkia muita kuin kohdassa 2 tai 3 mainittuja tullitariffin nimikkeeseen 2204, 2205 tai 2206 kuuluvia tuotteita, joiden alkoholipitoisuus on yli 1,2 tilavuusprosenttia mutta enintään 15 tilavuusprosenttia ja jotka eivät sisällä lisättyä etyylialkoholia; muuna käymisteitse valmistettuna alkoholijuomana pidetään myös muuta kuin edellä kohdassa 2 ja 3 mainittua tullitariffin nimikkeeseen 2204, 2205 tai 2206 kuuluvaa alkoholijuomaa, jonka alkoholipitoisuus on yli 1,2 tilavuusprosenttia mutta enintään 8,5 tilavuusprosenttia ja joka sisältää lisättyä etyylialkoholia; (30.12.2003/1298)
4) välituotteella tullitariffin nimikkeeseen 2204, 2205 tai 2206 kuuluvaa alkoholijuomaa, jonka alkoholipitoisuus on yli 1,2 mutta enintään 22 tilavuusprosenttia ja joka ei ole olutta, viiniä eikä muuta käymisteitse valmistettua alkoholijuomaa; (30.12.2003/1298)
5) etyylialkoholilla: (17.12.2010/1128)
a) tullitariffin nimikkeeseen 2207 tai 2208 kuuluvaa tuotetta, jonka alkoholipitoisuus on yli 1,2 tilavuusprosenttia, myös silloin kun sanottu tuote sisältyy tullitariffin muuhun ryhmään kuuluvaan tuotteeseen;
b) tullitariffin nimikkeeseen 2204, 2205 tai 2206 kuuluvaa juomaa, jonka alkoholipitoisuus on yli 22 tilavuusprosenttia; sekä
c) juotavaa alkoholia sisältävää tuotetta joko liuoksena tai muutoin, lukuun ottamatta makeisten, jäätelön ja virvoitusjuomien valmisteverosta annetussa laissa (1127/2010) tarkoitettua virvoitusjuomaa. (17.12.2010/1128)
Tämän pykälän viittaukset tullitariffin nimikkeisiin kohdistuvat 19 päivänä lokakuuta 1992 voimassa olleeseen Euroopan yhteisöjen yhdistettyyn nimikkeistöön. (30.12.2003/1298)
Alkoholi- ja alkoholijuomaveroa on suoritettava liitteenä olevan verotaulukon mukaan. Vero määrätään tuotteen etyylialkoholipitoisuuden tai juomamäärän perusteella.
Se, joka tuo Suomeen mukanaan omaa käyttöään varten alkoholijuomia enemmän kuin valmisteverotuslaissa (182/2010) säädetään verottomaksi, on velvollinen suorittamaan ylimenevältä osalta alkoholijuomaveroa sen mukaan kuin tässä laissa säädetään. Asetuksella voidaan säätää veron määristä juomalajikohtaisesti. (17.12.2010/1128)
Mitä edellä 1 momentissa säädetään, sovelletaan myös siihen, joka täällä vastaanottaa yhteisön ulkopuolelta muutoin kuin kaupallisessa tarkoituksessa toimitetun alkoholijuomia sisältävän lähetyksen.
Verovelvollisen on verotusta varten ilmoitettava verotettavan tuotteen alkoholipitoisuus tilavuusprosentteina 0,1 prosenttiyksikön tarkkuudella yli menevää osuutta huomioon ottamatta. Jos enintään 5,5 tilavuusprosenttia alkoholia sisältäväksi ilmoitetun verotettavan erän todellisen alkoholipitoisuuden todetaan ylittävän verotusta varten ilmoitetun määrän vähintään 0,5 prosenttiyksikköä, kannetaan vero erän todellisen eikä ilmoitetun alkoholipitoisuuden perusteella. Muiden tuotteiden osalta vastaava raja on 1 prosenttiyksikkö.
Alkoholipitoisuus määritellään +20 celsiusasteen lämpötilassa.
7 § on kumottu L:lla 3.12.2004/1039. (3.12.2004/1039)
L:lla 1104/2017 muutettu 8 § tulee voimaan 1.3.2018. Aiempi sanamuoto kuuluu:
Verottomia ovat, sen lisäksi mitä valmisteverotuslaissa säädetään:
1) tuotteet, jotka käytetään tässä laissa tarkoitettujen tuotteiden taikka makeisten, jäätelön ja virvoitusjuomien valmisteverosta annetussa laissa tarkoitettujen virvoitusjuomien valmistukseen; (17.12.2010/1128)
2) tuotteet, jotka toimitetaan alkoholilaissa tarkoitettuun erityismyyntiin;
3) tuotteet, jotka toimitetaan alkoholilaissa tarkoitettuun laadunvalvontaan;
5) tuotteet, jotka sisältyvät lääkelaissa (395/87) tarkoitettuihin lääkkeisiin; (18.12.1995/1541)
6) tuotteet, jotka sisältyvät sellaisiin elintarvikkeisiin, joiden alkoholipitoisuus on enintään 8,5 litraa puhdasta alkoholia 100 kilossa suklaata tai 5 litraa puhdasta alkoholia 100 kilossa muuta elintarviketta; sekä (18.12.1995/1541)
7) tuotteet, jotka sisältyvät erityisvalmisteasetuksessa (349/89) tarkoitettuihin erityisvalmisteisiin. (18.12.1995/1541)
Verottomia ovat myös viinit ja välituotteet, jotka evankelisluterilainen tai ortodoksinen seurakunta taikka uskonnonvapauslain mukaisesti rekisteröity uskonnollinen yhdyskunta käyttää ehtoollisviininä, asetuksella tarkemmin säädetyin ehdoin.
Jos verovelvollinen esittää luotettavan selvityksen siitä, että olut on tuotettu oikeudellisesti ja taloudellisesti muista panimoista riippumattomassa panimossa, joka toimii fyysisesti erillään muista panimoista eikä harjoita lisenssivalmistusta ja jonka kalenterivuoden aikana tuottaman oluen määrä on enintään 15 000 000 litraa, oluesta suoritettavaa alkoholijuomaveroa alennetaan:
Jos kaksi tai useampi 1 momentissa tarkoitettu panimo harjoittaa keskenään tuotannollista tai toiminnallista yhteistyötä, sen ei katsota merkitsevän, että niiden välillä on oikeudellinen tai taloudellinen riippuvuussuhde. Tuotannolliseksi ja toiminnalliseksi yhteistyöksi katsotaan oluen valmistuksessa tarvittavien raaka-aineiden ja tarvikkeiden hankinta sekä oluen pakkaaminen, markkinointi ja jakelu. Tätä momenttia sovellettaessa edellytyksenä kuitenkin on, että panimoiden kalenterivuoden aikana tuottaman oluen yhteismäärä on enintään 15 000 000 litraa.
Jollei tässä laissa toisin säädetä, alkoholi- ja alkoholijuomaveron verovelvollisuudesta ja veron määräämisen perusteista sekä muutoinkin on voimassa, mitä valmisteverotuslaissa tai sen nojalla säädetään tai määrätään.
11 § on kumottu L:lla 16.12.2016/1183, joka tuli voimaan 1.1.2017. Aiempi sanamuoto kuuluu:
Jos 1 momentin mukaan suoritettu vero on suurempi kuin sittemmin vahvistettu vero, Tullin on palautettava erotusta vastaava määrä hakemuksesta verovelvolliselle. (21.12.2012/967)
Tällä lailla kumotaan alkoholijuomaverosta 28 päivänä kesäkuuta 1994 annettu laki (532/94).
Jos sellaisia alkoholijuomia, joista on ennen tämän lain voimaantuloa maksettu alkoholijuomavero tai virvoitusjuomavero, valmisteverotuslain tai sen nojalla annettujen päätösten nojalla siirtyy valtuutetun varastonpitäjän verottomaan varastoon, verovelvollinen voi verotuksessaan tehdä sanottua veroa vastaavan vähennyksen.
HE 237/94, VaVM 90/94, Neuvoston direktiivi 92/83/ETY; EYVL N:o L 316, 31.10.1992, s. 21, 92/84/ETY; EYVL N:o L 316, 31.10.1992, s. 29
Liite(28.12.2017/1053)
Etyylialkoholipitoisuus tilavuus-prosentteina Tuote-ryhmä Veron määrä
– yli 0,5 mutta enintään 2,8 11. 8,80 senttiä senttilitralta etyylialkoholia
– yli 2,8 12. 35,55 senttiä senttilitralta etyylialkoholia
– yli 1,2 mutta enintään 2,8 21. 24,00 senttiä litralta valmista alkoholijuomaa
– yli 2,8 mutta enintään 5,5 22. 187,00 senttiä litralta valmista alkoholijuomaa
– yli 5,5 mutta enintään 8 23. 268,00 senttiä litralta valmista alkoholijuomaa
– yli 8 mutta enintään 15 24. 383,00 senttiä litralta valmista alkoholijuomaa
– yli 15 mutta enintään 18 25. 383,00 senttiä litralta valmista alkoholijuomaa
– yli 1,2 mutta enintään 15 31. 464,00 senttiä litralta valmista alkoholijuomaa
– yli 15 mutta enintään 22 32. 718,00 senttiä litralta valmista alkoholijuomaa
– yli 1,2 mutta enintään 2,8 41. 8,80 senttiä senttilitralta etyylialkoholia
– yli 2,8 45. 47,85 senttiä senttilitralta etyylialkoholia
Muut 46. 47,85 senttiä senttilitralta etyylialkoholia
L:lla 1053/2017 muutettu liite tuli voimaan 1.1.2018. Aiempi sanamuoto kuuluu:
Liite(20.12.2013/1083)
– yli 0,5 mutta enintään 2,8 11. 8,00 senttiä senttilitralta etyylialkoholia
– yli 2,8 12. 32,05 senttiä senttilitralta etyylialkoholia
– yli 1,2 mutta enintään 2,8 21. 22,00 senttiä litralta valmista alkoholijuomaa
– yli 2,8 mutta enintään 5,5 22. 169,00 senttiä litralta valmista alkoholijuomaa
– yli 5,5 mutta enintään 8 23. 241,00 senttiä litralta valmista alkoholijuomaa
– yli 8 mutta enintään 15 24. 339,00 senttiä litralta valmista alkoholijuomaa
– yli 15 mutta enintään 18 25. 339,00 senttiä litralta valmista alkoholijuomaa
– yli 1,2 mutta enintään 15 31. 411,00 senttiä litralta valmista alkoholijuomaa
– yli 15 mutta enintään 22 32. 670,00 senttiä litralta valmista alkoholijuomaa
– yli 1,2 mutta enintään 2,8 41. 8,00 senttiä senttilitralta etyylialkoholia
– yli 2,8 45. 45,55 senttiä senttilitralta etyylialkoholia
Muut 46. 45,55 senttiä senttilitralta etyylialkoholia
HE 156/95, VaVM 43/95, EV 141/95
HE 65/1997, VaVM 10/1997, EV 77/1997
HE 105/1997, VaVM 15/1997, EV 132/1997, Neuvoston direktiivi 92/83/ETY; EYVL N:o L 316, 31.10.1992, s. 21,, Neuvoston direktiivi 92/84/ETY; EYVL N:o L 316, 31.10.1992, s. 29,, Neuvoston direktiivi 96/99/EY; EYVL N:o L 8, 11.1.1997, s. 12
HE 80/2003, VaVM 31/2003, EV 77/2003, Neuvoston direktiivi 92/83/ETY (31992L0083); EYVL N:o L 316, 31.10.1992, s. 21, Neuvoston direktiivi 92/84/ETY (31992L0084); EYVL N:o L 316, 31.10.1992, s. 29
HE 149/2004, VaVM 23/2004, EV 164/2004
HE 60/2007, VaVM 16/2007, EV 86/2007
HE 202/2008, VaVM 29/2008, EV 200/2008, Neuvoston direktiivi 92/84/ETY (31992L0084); EYVL N:o L 316, 31.10.1992, s. 29
HE 70/2009, VaVM 10/2009, EV 100/2009, Neuvoston direktiivi 92/84/ETY (31992L0084); EYVL N:o L 316, 31.10.1992, s. 29
HE 54/2011, VaVM 13/2011, EV 62/2011
HE 151/2013, VaVM 27/2013, StVL 18/2013, EV 163/2013
HE 352/2014, VaVM 43/2014, EV 321/2014
HE 169/2017, VaVM 21/2017, EV 183/2017
1 §2 §3 §4 §5 §6 §7 §8 § 8 §9 § 10 §11 § 11 §12 §13 §14 §Muutossäädösten voimaantulo ja soveltaminen:18.12.1995/1540:18.12.1995/1541:11.4.1997/308:19.6.1997/571:21.11.1997/1026:26.10.2001/921:30.12.2003/1298:3.12.2004/1039:7.12.2007/1174:30.12.2008/1080:7.8.2009/626:17.12.2010/1128:9.12.2011/1235:21.12.2012/967:20.12.2013/1083:10.4.2015/383:16.12.2016/1183:28.12.2017/1053:28.12.2017/1104: